ΓΡΑΠΤΗ ΕΡΩΤΗΣΗ P-1835/03

υποβολή: Jean-Thomas Nordmann (ELDR) προς την Επιτροπή

(26 Μαΐου 2003)

Θέμα: Φορολογία οινοπνευματωδών στην Ιρλανδία

Η ιρλανδική κυβέρνηση απεφάσισε τον παρελθόντα Δεκέμβριο να αυξήσει την φορολογία των οινοπνευματωδών κατά 42 %, στο πλαίσιο του προϋπολογισμού 2003 της Δημοκρατίας της Ιρλανδίας.

Η φορολογία των οινοπνευματωδών στην Ιρλανδία ανέρχεται σήμερα σε 39,25 ευρώ ανά λίτρο καθαρού οινοπνεύματος, ποσό διπλάσιο αυτού της φορολογίας της μπύρας και του μηλίτη (19,87 ευρώ ανά λίτρο καθαρού οινοπνεύματος).

Το 90 % περίπου της μπύρας και του μηλίτη που καταναλώνονται στην Ιρλανδία παράγονται στην χώρα αυτή, ενώ μία όχι αμελητέα ποσότητα των οινοπνευματωδών εισάγονται, όπως λ.χ. το κονιάκ, για το οποίο η Ιρλανδία αποτελεί σημαντική αγορά εξαγωγής, με περίπου 2 εκατ. λίτρα.

Βάσει ποίων κριτηρίων εφαρμόζεται το μεροληπτικό αυτό μέτρο ως προς τα οινοπνευματώδη που καταναλώνονται στην Ιρλανδία, και δη του κονιάκ, ενώ τα οινοπνευματώδη που εξάγονται από την Ιρλανδία -και συγκεκριμένα το ιρλανδικό ουίσκι- επωφελούνται μιας αισθητά χαμηλότερης φορολογίας στις περισσότερες από τις άλλες ευρωπαϊκές χώρες·

Απάντηση του κ. Bolkestein εξ ονόματος της Επιτροπής

(20 Ιουνίου 2003)

Η οδηγία 92/84/ΕΟΚ(1) σχετικά με την προσέγγιση των συντελεστών των ειδικών φόρων κατανάλωσης για τα αλκοολούχα ποτά και την αλκοόλη προβλέπει τους ελάχιστους συντελεστές των ειδικών φόρων κατανάλωσης που πρέπει να επιβάλουν τα κράτη μέλη στην αλκοόλη και στα αλκοολούχα ποτά. Πάνω από αυτά τα ελάχιστα επίπεδα τα κράτη μέλη είναι κατ' αρχήν ελεύθερα να καθορίζουν τους συντελεστές των ειδικών φόρων κατανάλωσης που θα επιβάλουν σε κάθε κατηγορία αλκοολούχων ποτών. Επομένως, η εν λόγω οδηγία δενποχρεώνει τα κράτη μέλη να καθορίσουν συγκρίσιμους συντελεστές ανά βαθμό αλκοόλης.

Επιπλέον, οι συντελεστές που καθορίζουν τα κράτη μέλη πρέπει να είναι σύμφωνοι προς τις διατάξεις του άρθρου 90 της συνθήκης ΕΚ. Αυτό σημαίνει ότι κανένα κράτος μέλος δεν θα πρέπει να επιβάλλει, άμεσα ή έμμεσα, στα προϊόντα των άλλων κρατών μελών κανένα εσωτερικό φόρο επιπλέον αυτού που επιβάλλεται άμεσα ή έμμεσα σε παρόμοια εγχώρια προϊόντα. Επίσης, κανένα κράτος μέλος δεν θα πρέπει να επιβάλλει στα προϊόντα των άλλων κρατών μελών κανένα εσωτερικό φόρο με στόχο να προστατεύσει τα εγχώρια προϊόντα.

Η απόφαση της Ιρλανδίας να εφαρμόσει για τα αλκοολούχα ποτά πολύ μεγαλύτερο συντελεστή ειδικού φόρου κατανάλωσης ανά βαθμό οινοπνεύματος σε σχέση με την μπύρα ή το μηλίτη δεν φαίνεται να παραβιάζει το άρθρο 90 της συνθήκης ΕΚ σύμφωνα με την ερμηνεία του Δικαστηρίου(2). Ο νέος συντελεστής ισχύει επίσης για τα αλκοολούχα ποτά που παράγονται στην Ιρλανδία καθώς και για τα αλκοολούχα ποτά που εισάγονται στην Ιρλανδία από άλλα κράτη μέλη. Εξάλλου, δεδομένου ότι η Ιρλανδία αποτελεί και η ίδια ένα σημαντικό παραγωγό αλκοολούχων ποτών, οιψηλότεροι συντελεστές που ισχύουν για τα αλκοολούχα ποτά δεν θεωρούνται ότι παρέχουν παράνομη προστασία στα άλλα αλκοολούχα ποτά που παράγονται επίσης στην Ιρλανδία, όπως είναι η μπύρα και ο μηλίτης.

Η Επιτροπή πρόκειται να παρουσιάσει στο άμεσο μέλλον μία έκθεση σχετικά με τους συντελεστές του φόρου κατανάλωσης που επιβάλλεται στην αλκοόλη και στα αλκοολούχα ποτά. Η έκθεση αυτή θαποβληθεί σύμφωνα με το άρθρο 8 της οδηγίας 92/84/ΕΟΚ και θα αφορά εκτός των άλλων τον ανταγωνισμό ανάμεσα στις διάφορες κατηγορίες αλκοολούχων ποτών.

(1) Οδηγία του Συμβουλίου 92/84/ΕΟΚ της 19ης Οκτωβρίου 1992, ΕΕ L 316 της 31.10.1992.

(2) Βλέπε, ειδικότερα τις αποφάσεις του Ευρωπαϊκού Δικαστηρίου στιςποθέσεις C-170/78 και C-166/98.